Januarie 2008 – Bladsy 2 – Attie se koffietafel.
Die Romeine brief bring die goeie nuus van die evangelie van Jesus Christus. Die goeie nuus is: 'n Nuwe manier waarop mense se verhouding met God reggemaak/herstel kan word. Omdat dit sonde is wat ons mense se verhouding met God deurmekaar krap, kan ons mens se verhouding met God net reggemaak word as God iets aan die sonde doen. God spreek mense vry van hulle sonde enkel en alleen omdat hulle glo.
Romeine 3:21-31 verduidelik hoe hierdie vryspraak gebeur. Lees voort "VRYGESPREEK" →
Januarie 23, 2008	 5
Vyf beginsels van God se oordeel: Lees voort "GOD KOM OM TE OORDEEL" →
Januarie 22, 2008	 46
MORALISM VERSUS RELATIONSHIP
Ek is op reis. Selfs my bestemming is vir my onseker. Ek sou dit met baie Bybelse woorde kon beskryf, maar selfs daardie woorde sou net 'n vae beskrywing wees van waarheen ek regtig op pad is. In my op reis wees neem ek dikwels ander mense se woorde as rigtingwysers. Een van hulle is Leonard Sweet. Ek haal vanoggend 'n stuk van Leonard Sweet aan uit "Out of the Question – Into the Mystery.:
"Biblical faith is not about living a moral life. Thats religion. Biblical faith is not about living the "good life". That's capitalism. Biblical faith is about living the GodLife. An abundant life with the living God is living in a GodLife relationship.
Obedience, in the biblical sense is not "doing what you are told." Lees voort "MORALISM VERSUS RELATIONSHIP" →
Januarie 20, 2008	 10
ONS LEEF IN NUWE TESTAMENTIESE TYE
Op een van my opmerkings op iemand anders se opmerking op een van my posts (klink ingewikkeld nè) het ek die opmerking gemaak dat ons in Nuwe Testamentiese tye leef waarop iemand anders op daardie opmerking die opmerking gemaak het en gevra het of ek regtig dink ons leef in Nuwe Testamentiese tye. Ek wou nie daar antwoord nie, want ek wou nie die draad van daardie gesprek in nog 'n nuwe rigting stuur nie. Die waarheid is, ek glo ons leef in Nuwe Testamentiese tye. Ek gaan probeer om aan die hand van 'n voorbeeld te verduidelik wat ek (en 'n hele paar ander mense) daarmee bedoel. Ek gaan die voorbeeld van vergifnis gebruik.
Hierdie is na aanleiding van iets wat ek by Scott McKnight gelees het.
In die Ou Testament is God se vergifnis aan die orde van die dag, maar daar is feitlik nie 'n oproep of 'n uitdaging vir mense om mekaar te vergewe nie. Lees voort "ONS LEEF IN NUWE TESTAMENTIESE TYE" →
Januarie 19, 2008	 24
OM GEESTELIK VOLWASSE TE WEES
Tog snaaks hoe mense met 'n verkeerde persepsie het van geestelike volwassenheid leef. Die een wat die Bybel die beste ken of elke godsdienstige vraag met die aanhaal van 'n hele paar tekste kan antwoord of die persoon wat deur ander mense gesien word as 'n geestelike leier of die persoon wat die maklikste en die meeste oor sy geloof kan vrae of die een wat 'n vraag kan vra waarop iemand nie 'n antwoord het nie of die persoon wat die meeste ure in gebed deurbring of die persoon wat die meeste Bybelstudie doen of die persoon wat al die meeste mense na "Jesus toe gelei het" – maklik en dikwels word hierdie mense gesien as die geestelik volwasse persson.
In ons Bybelleesprogram lees ons vandag 2 Korintiërs 13:5-10. Paulus bid onder andere vir die geestelike volwassenheid van die gemeente.
Die Korintiërs het gedink Paulus is 'n swakkeling en het graag gespog met hulle eie geestelike krag teenoor die van Paulus. Daar was 'n duidelike teken van geestelike hoogmoed – dalk selfs geestelike verwaandheid – by die gemeente te bespeur. In sy eerste brief aan hierdie gemeente beskryf Paulus dit so: Lees voort "OM GEESTELIK VOLWASSE TE WEES" →
Januarie 18, 2008	 14
OM GOD SE VERGIFNIS TE BELEEF
In ons gemeente se Bybelleesprogram lees ons vanoggend Psalm 51. Dawid skryf die Psalm nadat hy deur die Here uitgevang is dat hy met Batseba owerspel gepleeg het. 'n Doelbewuste sonde en moord met voorbedagte rade waar die koning van 'n land sy magsposisie misbruik het om sy wellus te bevredig en selfs nie gehuiwer het om 'n man dood te maak sodat sy oortreding minder sleg kan lyk nie.
Ek stel dit so kras, want as daar vir so 'n man vergifnis is, dan tog sekerlik vir my ook. Ek wil nie eers begin om voorbeelde te noem van mense wat God se vergifnis nodig het nie. Mense neem aanstoot as mense hulle van sonde probeer oortuig. Ek het dikwels God se vergifnis nodig. Ek het dikwels my medemens se vergifnis nodig. Ek het dikwels nodig om Psalm 51 te lees.
Wat daarvan ons lees vanoggend hierdie Psalm deur en laat toe dat die Psalm met ons werk soos die Psalm met ons wil werk. Lees voort "OM GOD SE VERGIFNIS TE BELEEF" →
Januarie 17, 2008	 10
Kan 'n mens vandag die Here se stem hoor?
Ek het gisteraand ons tieners se selgroep gehad – hard werk, hulle hou net nie op nie. Uit ons gesprekke het hierdie saak ook aan die orde gekom – hoe weet mens as die Here wil hê jy moet iets doen? Ander sou die vraag dalk 'n bietjie anders vra. Bv.: Hoe hoor 'n mens die Here se stem?
Volgens ons gemeente se Bybelleesprogram, lees ons vandag ook die gedeelte in Handelinge 13:1-3 oor die eerste gemeente wat saam was en toe het die Heilige Gees gesê: "Sonder Barnabas en Saulus vir My af om die werk te doen waarvoor Ek hulle geroep het." (Handelinge 13:2) Die ander baie bekende voorbeeld in die Nuwe Testament is natuurlik Johannes op die eiland Patmos. Vyftien keer in die Nuwe Testament praat God met mense. (Uitgesonderd die sewe kere in Openbaring.) Lees voort "OM GOD SE STEM TE HOOR" →
Januarie 16, 2008	 68
(iv) Wanneer jy vir iets "nee" gesê het en nie met die groep saam gegaan het nie, gaan daar van jou vriende wees wat jou of vir 'n paar minute of vir die res van jou lewe gaan terg daaroor, maar daar gaan ook daardie persone wees wat jou respekteer vir die feit dat jy jou standpunt gehandhaaf het. Lees voort "GROEPSDRUK – WEEREENS" →
Januarie 15, 2008	 11
Ek voel omtrent soos 'n "celebrity" toe ek daar instap, want die meeste van die tieners wat my ken is bly om my te sien. Lees voort "TIENERS – IS GROEPSDRUK 'N "ISSUE"?" →